
  „КУЛТУРНО ПРЕДПРИЕМАЧЕСТВО, НАСЛЕДСТВО  
И СЪТРУДНИЧЕСТВО“



ПРЕСИНФОРМАЦИЯ


Община Враца проведе встъпителна пресконференция по проект  
„Младежки дом - атрактивно културно средище“


На 29.07.2022 г. Община Враца проведе встъпителна пресконференция по проект №BGCULTURE-1.001-0031-C01 „Младежки дом - атрактивно културно средище“ осъществяващ се с финансовата подкрепа на Оперативна програма „Културно предприемачество, наследство и сътрудничество“ на Финансов механизъм на Европейското икономическо пространство 2014-2021г. – Норвежки механизъм, Процедура BGCULTURE-1.001 „Първа покана за набиране на проектни предложения по Резултат 1 "Подобрено управление на културното наследство", Подрезултат 1.1 "Културно наследство, представено в ревитализирани, реставрирани и реновирани места".
Проектът има за цел подобряване на условията за опазване, управление и представяне на културни ценности и достъп до културно наследство, чрез обновяване и ревитализиране на две изложбени зали в Младежки дом-Враца, които са безвъзмездно предоставени на РИМ-Враца, в резултат от недостиг на пространство за представяне на обектите на движимото културно наследство, в основната сграда на музея. Младежки дом-Враца и Регионален исторически музей-Враца са партньори на Община Враца.
	Обща стойност на проекта е 780 060,25 лв. Финансовият ресурс ще се използва за ремонт на двете изложбени зали - бяла и синя, както и за ремонт на покрива на сградата. 
Към бялата зала има помещение, което се използва за склад за временни експозиции. За него се предвижда обновяване на стените, пода и тавана. 
Ще бъде изградена инсталация за пожароизвестяване, както и заземителна и мълниезащитна инсталация.
Предвижда се инсталация на стълбищна платформа за инвалидни колички. По този начин ще се осигури свободно (независимо) ползване на средата от хора с намалена подвижност с различни затруднения.
	В съответствие с изискванията на програмата ще бъде изготвен предприемачески план и след приключване на дейността по обновяване и ревитализиране на изложбените зали ще бъде организирана изложба на тема „Именити врачански художници“, която ще представя живописни творби и пластики на художници от Враца и региона.
	Проектът е с продължителност 22 месеца и се очаква да приключи на 27 април 2024 г.

